Koordinatės: 36°22′19″š. pl. 127°21′47″r. ilg.﻿ / ﻿36.372°š. pl. 127.363°r. ilg.﻿ / 36.372; 127.363

|  |
| --- |
| Korėjos pažangaus mokslo ir technologijų institutas  한국과학기술원 |
|  |
|  
KAIST |
| Įkurtas | 1971 m. |
| Tipas | visuomeninis |
| Darbuotojų | 1 140 |
| Studentų | 10 200 |
| Vieta | Tedžonas, Pietų Korėja Pietų Korėja |
| Svetainė | kaist.edu |

**Korėjos pažangaus mokslo ir technologijų institutas**, arba **KAIST** (kor. 한국과학기술원, angl. *Korea Advanced Institute of Science and Technology*) – visuomeninis universitetas, įsikūręs Tedžone,  Pietų Korėjoje. Institutą įkūrė 1971 m. Korėjos vyriausybė su Amerikos pagalba, ir tai buvo pirmoji šalies mokslo tiriamoji ir inžinerijos įstaiga, joje buvo tarptautiniu mastu akredituotos verslo studijos. 2013 m. KAIST turėjo apie 10 200 studentų ir 1140 mokslo darbuotojų. 2017 m. KAIST „QS World University Rankings" sistemoje buvo reitinguojamas geriausių pasaulio universitetų antrajame dešimtuke.

2013 m. KAIST biudžetas siekė 765 mln. JAV dolerių, iš kurių 459 mln. JAV dolerių buvo skirta moksliniams tyrimams.

Istorija
--------

1971 m. įkurtas Korėjos pažangus mokslo institutas (*Korea Advanced Institute of Science*, KAIS), gavus JAV tarptautinės plėtros agentūros (USAID) paskolą, kurią parėmė prezidentas Park Chung-hee. Prie instituto akademinės struktūros sukūrimo daugiausiai prisidėjo Stanfordo universiteto viceprezidentas Frederick Terman ir Bruklino politechnikos mokyklos prof. Chung Geum-mo. Dvi pagrindinės instituto funkcijos buvo apmokyti pažengusius mokslininkus ir inžinierius bei sukurti šalies aukštojo mokslo struktūrą. Moksliniai tyrimai prasidėjo 1973 m. o bakalauro studijos – 1984 m.

1981 m. Vyriausybė sujungė Korėjos pažangaus mokslo institutą ir Korėjos mokslo ir technologijų institutą (KIST), kad suformuotų Korėjos pažangaus mokslo ir technologijų institutą, arba KAIST. Dėl skirtingos mokslinių tyrimų filosofijos, 1989 m. KIST ir KAIST išsiskyrė. Tais pačiais metais KAIST ir Korėjos technologijos institutas (KIT) susijungė ir persikėlė iš Seulo į *Daedeok* mokslo miestelį Tedžone. Pirmasis universiteto prezidento *Suh* aktas po jo inauguracijos 2006 m. buvo KAIST penkerių metų plėtros planas, pagal kurį KAIST turėjo tapti vienu geriausių pasaulio mokslo ir technologijų universitetų ir iki 2011 m. tapti vienu iš dešimties geriausių universitetų. 2007 m. pradėtos teikti dvigubos tarpkryptinės studijų kvalifikacijos bendradarbiaujant su geriausiais užsienio universitetais.

2008 m. universitetas pakeitė oficialų pavadinimą į trumpinį KAIST.

Šaltiniai
---------

1. ↑  Park, Geunhong (2011-04-21). „The Advance of a Korean Institute: A Brief History of KAIST". *herald.kaist.ac.kr*. KAIST Herald. Nuoroda tikrinta 2013-07-11.
2. ↑  „QS World University Rankings: KAIST Rankings". *QS World University Rankings*. Nuoroda tikrinta 2017-05-28.
3. ↑  „KAIST Facts & Figures". *KAIST Official Website*. KAIST. Suarchyvuotas originalas 2020-01-19. Nuoroda tikrinta 2013-06-30.
4. ↑  „KAIST's history and vision". *KAIST.edu*. KAIST. Suarchyvuotas originalas 2013-10-12. Nuoroda tikrinta 2013-07-11.

Nuorodos
--------

|  |  |
| --- | --- |
|  | **Vikiteka: Korėjos pažangaus mokslo ir technologijų institutas** – vaizdinė ir garsinė medžiaga  |

* Oficiali svetainė Archyvuota kopija 2018-08-07 iš Wayback Machine projekto.